**ОТЧЕТ**

**ЗА ИЗПЪЛНЕНИЕ НА ОБЩИНСКИ ПЛАН ЗА МЛАДЕЖТА**

**ЗА 2016 ГОДИНА**

Социалната интеграция на младите хора и участието им в живота на общината, чрез обсъждане на проблемите и предприемане на конкретни действия е израз на желанието им да имат активна роля в социалните промени и възможност да се справят с противоречивите тенденции в съвременното общество. Общинската политика е насочена към насърчаване на младежкото участие и инициативност, осигуряване на среда и зачитане на разнообразните нужди, условия и стремежи и прилагането на добри практики. Активното участие на младежите в публичните решения и действия на местно ниво е предпоставка за изграждане на по-демократично, всеобхватно и проспериращо общество. Проблемите на младежите, тяхната професионална реализация и мястото им като цяло в обществения живот са едни от значимите приоритети на Община Габрово.Приоритетна цел е превръщането на населението в младежка възраст в достойни, пълноценни и заинтересувани граждани, което е и целенасочен общоевропейски стремеж. Създаването на възможности за неформално обучение, професионално, социално и личностно реализиране на младите хора, за участие в обществения и икономическия живот, за приобщаване в управлението на местно ниво е стратегически значим елемент, с доказана ефективност и благоприятно въздействие.

С Решение № 7 от 28.01.2016 г. на Общински съвет – Габрово е приет Общински план за младежта за 2016 г., в който са посочени приоритетите на младежката политика на общинско ниво и планираните дейности за постигане на целите му..

През 2016 г. са проведени 2 заседания на ОКСВМ. С представителите на младежките организации са обсъдени и съгласувани приоритети, заложени в Общинския план за младежта, както и приоритетите, по които да бъдат финансирани проекти по Програма „Младежки дейности“.

В конкурсната процедура по Програмата на Община Габрово за 2016 г**.** бяха подкрепени проектни предложения, в които планираните дейности са ориентирани към:

* въвеждането на иновативни практики в сферата на младежките дейности;
* креативност и иновативен подход за мотивиране на младите хора за активно включване в обществения живот;
* стимулиране на предприемачеството и инициативността на младите хора;
* предоставяне на възможности за изява на таланти в сферата на изкуството и културата;
* разработване на механизми и създаване на възможности за пряко включване на младите хора в процесите на вземане на решения;
* повишаване на компетенциите и уменията на младите хора, свързани с кариерното им развитие и трудова реализация;
* изграждане на активна гражданска позиция по обществено значими проблеми на младите хора;
* промотиране на здравословен начин на живот и стимулиране на физическата активност на младите хора;
* активно включване на младежи в неравностойно положение в планираните дейности;
* популяризиране и развиване на доброволчеството сред младите хора;

В обявената конкурсна сесия са подадени 9 проекта, от които 7 са допуснати до участие в класирането:

1. Народно читалище "Просвета 2015" - проект "ЕТЪРЦИ"
2. Народно читалище "Христо Смирненски 1949" – проект „IMPRO act Фестивал“
3. Сдружение "ИМКА" – проект „Споделено извън чата“
4. Ротари клуб – проект "Младежко развитие -тук и сега"
5. Сдружение "Център за неформално образование и културна дейност АЛОС“ – проект "ОТ ОГЪН"
6. Сдружение "Социален диалог 2001" – проект "Парк Фест"
7. Народно читалище "Гарван" – проект "Хей запей - Училищно караоке"

На заседание на Общински съвет - Габрово на 28.01.2016 година беше взето решение средствата за финансиране на проекти по Програма „Младежки дейности“ от бюджета на Община Габрово за 2016 година да е в размер на 20 000 лева.

Проектните преложения бяха разгледани и оценени от комисия, назначена от Кмета на Община Габрово. Одобрени бяха три проектни предложения, които получиха финансиране, а именно: проект "ЕТЪРЦИ", проект „IMPRO act Фестивал“ и проект „Споделено извън чата“.

Основна цел на проекта "ЕТЪРЦИ" беше да се стимулира културния и социален живот в квартал „Етър“ и да се подобри комуникацията между различните възрастови групи, чрез предоставяне на възможности за ангажиране на младите хората, живеещи там с разнообразни дейности. Това се случи с активното участие на доброволци на възраст 12 – 26 години. Подцелите на проекта бяха да се създаде общност от младежи, работещи за подобряване на условията на живот; повишаване на гражданската и социална ангажираност на младите хора; развиване на уменията на младите хора за работа в екип, за планиране на дейности и управление на ресурси; развиване на креативните умения, стимулиране четенето на книги от страна на младежите и повишаване на чувството им за отговорност към по-малките деца; привличане на съмишленици от всички възрастови групи към каузата да направим квартал „Етър“ привлекателно място за живеене, чрез организирането на „Празник на поколенията“; предоставяне на условия за спортни активности в свободното време, чрез създаване на младежка спортна зона „Етър“. За постигане на основната цел на проекта бяха реализирани следните дейности:

- сформиране на младежки клуб „Три П – Помощ, Приятелство, Подкрепа“;

- създаване на младежка спортна зона „Етър“ в двора на бившето училище в кв. „Етър“;

- инициатива „Моят любим герой от приказките“, с участието на младежите и децата от детската градина в квартала;

- „Празник на поколенията“ – организиран от младежите за всички жители на квартал „Етър“.

Деностите по проект „IMPRO act Фестивал” бяха насочени към създаването на първия по рода си фестивал за импровизационен театър. На фестивала бяха поканени трите най-големи (най-професионални, най-дълго съществуващи) групи за импровизационен театър в България. Това са „Impro ХаХаХа“, „ШиЗи ПРО“ и „PlayBack тук и сега“. Фестивалът се проведе на открито в три вечери. Преди всяка от фестивалните вечери имаше работни, обучителни срещи между гостите и габровската група за импро театър Студио „IMPROV”.

На тези срещи, всяка от гостуващите групи дообогати уменията на „IMPROV”, подготвяйки съвместни сцени и показвайки им нови, различни системи за импровизации.

Проектът „Споделено извън чата” беше предизвикателство към младите хора във възрастовата група 16-29 години. Основна цел на проекта беше да насърчи гражданската активност, творческата изява и младежкото участие, както и ефективното взаимодействие между различни млади хора, младежки групи и организации, творчески формации и други заинтересовани страни, чрез практически занимания, интерактивни презентации и различни творчески изяви в рамките на едно общоградско младежко събитие под надслов „Споделено извън чата”. Проектът осигури възможност на 300 младежи, творци и представители на други заинтересовани страни да участват във всички дейности като цяло или избирателно да участват в някои от тях, съобразно техните интереси и потребности.

Пробиране и представяне на различни иновативни методи за достигане до младежката общност и нейното развитие, чрез провеждане на поредица от дейности, обособени в 3 тематични области: младежки диалог и младежки пространства; младежки поглед и визуални изкуства; творчески предизвикателства - танц, флаш моб, пърформанс;

Насърчаване на ефективното взаимодействие между младежки групи и независими изпълнители с по-широка младежка аудитория и с общността на Габрово, чрез осъществяване на еднодневно събитие, т.н. „Иновативни младежки идеи в действие“, включващо и младежки концерт под надслов „Споделено извън чата”.

Реализирането на дейности, заложени в проектните предложения беше в периода 01.05.2016 г. и приключи до 30.10.2016 г.

По време реализиране на дейностите, заложени в проектните предложения, беше приложена система за мониторинг и контрол и бяха проследени в детайли постигането на заложените цели, както и ефективността на разходваните финансови средства.

Общата стойност на одобрените проекти е в размер на 18 127 лв.

Общата сума на изплатените средства за реализираните проекти е 17 713 лв.

Отчетът за изпълнение на Общински план за младежта на Община Габрово е изготвен на база приоритети и специфични цели, в съответствие със Закона за младежта и Националната стратегия за младежта и на базата на събрана, обработена и обобщена информация от всички участници, в процеса на реализиране на младежките дейности в общината.

|  |
| --- |
| **ПРИОРИТЕТ 1. ОГРАНИЧАВАНЕ НА МЛАДЕЖКАТА БЕЗРАБОТИЦА И НАСЪРЧАВАНЕ НА МЛАДЕЖКАТА ЗАЕТОСТ** |
| **ДЕЙНОСТ** | **РЕЗУЛТАТИ** | **ПЕРИОД НА РЕАЛИЗИРАНЕ** | **ВОДЕЩА ОРГАНИЗАЦИЯ** | **БРОЙ УЧАСТНИЦИ** |
| Предоставяне на информация, обучение и възможности за доброволчески стажове | Предоставени консултации на младежи за професионално и кариерно ориентиране | януари - декември 2016 г. | ИМКА | 15 младежи (на възраст 14-19 години) |
| Кариерно консултиране и професионално ориентиране | Проведени индивидуални консултации на деца и родители, относно видовете професии, начините за търсене на работа, подготовка на документи за кандидатстване за работа, съдействие при подаването им | целогодишно | ЦОП - Община Габрово | 30 |
| Информиране, консултиране и обучение на учениците от 1 до 12 клас от училища на територията на Област Габрово, техните родители и близки, учители и специалисти от училищата. | Запознаване с видовете професии и тяхната същност.ЦКО Габрово проведе обучения, информиране и индивидуални консултации с ученици, родители и педагогически персонал от училищата на територията на област Габрово. Проведени бяха още ученически форуми на училищно, общинско и областно ниво, срещи с неправителстве-ни и бизнес организации. | март - декември 2016 г. | Център за кариерно ориентиране - област Габрово. Създаден по проект BG05М20Р001-2.001-0001 „Система за кариерно ориентиране в училищното образование” на Министерството на образованието и науката. | В обученията и дейностите по информиране са взели участие 1 043 участници, а в индивидуалните консултации са - 113 |
| Активиране на неактивни младежки 15-29 г. | Регистрирани лица в Дирекция „Бюро по труда“ - Габрово | целогодишно | Младежки медиатор | 121 |
| Провеждане на информационни срещи с ученици от средните училища | Информиране на ученици от 11-12 клас по темите: „Как да търсим работа?“, „Как да се представим на интервю за работа ?“ и „EURES - работа в чужбина“ | март-май 2016 г.октомври-декември 2016 г. | Младежки медиатор | Около 360 |
| Проведени индивидуални консултации с младежи | Съдействие при подготовка на документи за кандидатстване на работа. Съдействие при подготовката на младежите за явяване на интервю за работа. Информиране за актуалните свободни работни места, за активните програми, предлагани на пазара на труда от Агенция по заетостта чрез „Бюро по труда“ - Габрово | целогодишно | Младежки медиатор | 120 |
| Обучение за обучители "Мечти и отбори България" | Обучени 15 младежи, които да обучават млади лидери | април 2016 | "Мечти и отбори“- България -колективен член на читалището | 25 |
| **ПРИОРИТЕТ 2. ПОДОБРЯВАНЕ НА ДОСТЪПА ДО ИНФОРМАЦИЯ И КАЧЕСТВЕНИ УСЛУГИ. НАСЪРЧАВАНЕ НА ТВОРЧЕСКИТЕ УМЕНИЯ** |
| **ДЕЙНОСТ** | **РЕЗУЛТАТИ** | **ПЕРИОД НА РЕАЛИЗИРАНЕ** | **ВОДЕЩА ОРГАНИЗАЦИЯ** | **БРОЙ УЧАСТНИЦИ** |
| "Снежен човек добър човек" | Развиване на въображението и екипната работа | януари | НЧ "Св. Св. Дамаскин и Онуфрий Габровски-2011" | 15 |
| Национален конкурс "Моето Мечтано училище" | Споделяне на мнение и виждане за подобряване на училищната среда | януари | „Мечти и Отбори“- България | 40 |
| Предоставяне на младежка информация, обучения и консултации | Предоставена е различна по характер младежка информация, като директно и индиректно са обхванати над 500 младежи; Предоставени са общо над 500 консултации на подрастващи, младежи и на млади родители; Предоставени са консултации в рамките на свободна зона; обучени са над 100 подрастващи и младежи по различни теми, свързани с личностно развитие, работа в екип, ефективно общуване, подготовка на младежки проекти и инициативи и др. | януари –декември2016 г. | ИМКА | Над 1000 младежинад 100 консултации Обучени са над 30 подрастващи и младежи |
| Кампания във връзка с 1-ви март | Запознаване с българските традиции. Изработване на мартеници. Развитие на умения за общуване с деца от уязвими групи. | март 2016 | ЦОП - Община Габрово | 10 |
| Разширяване на програмата ,,Приеми ме на село” | Включени ученици и младежи от община Габрово и страната в инициативата; разширяване броя на приемните села. | април - октомври 2016 г. | Център за обществена подкрепа, Общински съвет по наркотични вещества и МКБППМН към Община Габрово | 70  |
| Конкурс за детска рисунка "Нарисувай габровския влак" | Развитие на въображението | май - юни | НЧ "Св. Св. Дамаскин и Онуфрий Габровски-2011", клуб "Железниците днес" | 60 |
| Организиране и провеждане на кампания за 1-ви юни | Организиране и провеждане на детски празник | юни 2016 | ЦОП - Община Габрово | 20 |
| Реализиране на проект "МИСИЯ ТЕАТЪР", с подкрепата на програма "Култура" от бюджета на Община Габрово за 2016 година | Осъществяване на поредица от 4 иновативни форми на обучение за театър, осигурен достъп до културна продукция | май - октомври 2016 г. | ИМКА | над 100 младежи на възраст 14- 24 години са участвали в реализацията на проекта; повече от 300 достигнати младежи - директно и индиректно чрез медиите. |
| „Вечер край лагерния огън със страшни истории” | Насърчаване на творческите умения на младежите | 1 юли 2016 г. | НЧ " Хр. Смирненски 1949" | 18 участници на възраст 15 -29 г. |
| Консултации по проблемите на наркотиците и наркозависимостите. | Провеждане на индивидуални консултации с деца, младежи и родители по проблемите на зависимостите | целогодишно | Общински съвет по наркотични вещества и Превантивно- информационен център по зависимости към Община Габрово | 37 -деца, младежи и родители  |
| Представления на МТС Гаргара | Насърчаване на творческите умения на младежите | целогодишно | НЧ" Хр. Смирненски 1949" | 15 младежи са основните участници.  |
| Представления на Студио "IMPROV" | Насърчаване на творческите умения на младежите | целогодишно | НЧ "Хр. Смирненски 1949" | 13 младежи - основни участници |
| Представления на "Огнени сенки" | Насърчаване на творческите умения на младежите | целогодишно | НЧ "Хр. Смирненски 1949" | 17 младежи - основни участници |
| Популяризиране на дейността на Младежки съвет по наркотични вещества и доброволчество | Изработка и разпространение на информационни плакати във всички училища на територията на Община Габрово по повод началото на учебната година. | септември 2016 г.  | Общински съвет по наркотични вещества и Превантивно- информационен център по зависимости към Община Габрово | Ученици и преподаватели от всички учебни заведения на територията на Община Габрово. |
| Организиране и провеждане на кампания за 21 ноември - Ден на Християнското семейство | Организиране и провеждане на детски празник | месец ноември | ЦОП - Община Габрово | 30 |
| Организиране и провеждане на кампания за Коледа | Организиране и провеждане на детски празник | месец декември | ЦОП - Община Габрово | 25 |
| **ПРИОРИТЕТ 3. НАСЪРЧАВАНЕ НА ЗДРАВОСЛОВНИЯ НАЧИН НА ЖИВОТ** |
| **ДЕЙНОСТ** | **РЕЗУЛТАТИ** | **ПЕРИОД НА РЕАЛИЗИРАНЕ** | **ВОДЕЩА ОРГАНИЗАЦИЯ** | **БРОЙ УЧАСТНИЦИ** |
| „Снежен човек” | Изработване на снежни фигури по повод Международния ден на снежния човек. Целта е движение на открито в зимните месеци | 23 януари 2016 г. | НЧ "Хр. Смирненски 1949" кв. Русевци | 15. младежи и деца |
| Реализиране на проект към Младежка банка – Габрово – „Гореща точка ГМО – Граждански Мобилен Отряд“ | Повишена информираност на учениците от Габрово, относно рисковете от употреба на психоактивни вещества. | януари - март 2016 г. | ОбСНВ и МСНВ | над 400  |
| Организиране и реализиране на превантивна програма за борба срещу злоупотребата с наркотични вещества на местно ниво, насочена към рискови групи.Иновативен модел за работа с рискови групи - импровизаторски театър „IMPROV“, с участието на деца и младежи в риск, потребители на следните социални услуги: „Наблюдавано жилище“ – с. Поповци, общ. Габрово; Център за настаняване от семеен тип /ЦНСТ/, гр. Габрово; „Център за обществена подкрепа“ към Община Габрово; „Център за обществена подкрепа – ИМКА“, гр. Габрово; Доброволци от БЧК - Габрово | Превенция на употребата и злоупотребата с психоактивни вещества сред деца и младежи от уязвими групи, чрез използване на иновативни театрални методи и подходи. | януари - март 2016 г. | Общински съвет по наркотични вещества и Превантивно- информационен център по зависимости към Община Габрово | 90  |
| Консултиране на младежи настанени в ЦНСТ, Габрово. | Провеждане на консултации и лекции за опасностите от употребата на ПАВ с младежи в риск | март 2016 г. | Общински съвет по наркотични вещества и Превантивно- информационен център по зависимости към Община Габрово | 7  |
| Проведена екскурзия до град Ловеч на деца, извършители на противообщест-вени прояви | Осмисляне свободното време на децата през пролетната ваканция. Посещение на Интерактивния музей на водата, закрития мост и зоопарка. | април2016 г. | МКБППМН и ЦОП | 21 |
| „Донеси, посади цвете” | Кампания по повод Деня на Земята,за засаждане на цветя на територията на читалището | 23 април 2016 г. | НЧ "Хр. Смирненски 1949" кв. Русевци | 13 деца и младежи  |
| Националния конкурс „Посланници на здравето” | Състезанието е финално събитие по проект „Здравето е чудо”, с който училището участва в националния конкурс „Посланници на здравето”. | 26 април 2016 г | ОУ „Иван Вазов” и БМЧК | 47 |
| Организира се и проведе обучение на доброволците от БЧК на тема "Младите хора и наркотиците". | Проведено обучение на доброволци от БЧК с участието на младежи от МСНВ. Повишена информираност на участниците относно ПАВ и последиците от употребата им. Развити комуникационни и социални умения. | май 2016 г. | Общински съвет по наркотични вещества и Превантивно- информационен център по зависимости към Община Габрово | 25 -доброволци от МСНВ и БЧК - |
| Летни занимания за учениците от I до IV клас | В „Летни занимания 2016“ бяха обхванати около 500 деца.За децата бяха закупени различни спортни пособия, книжки, блокчета, моливи, бои, гипсови фигурки за оцветяване, пъзели, 3D пъзели, занимателни игри. Същите са разпределени по училищата, съобразно броя на децата в групите.Изготвен е график за посещения през м.юли и м. август на библиотека „Априлов–Палаузов“, Исторически музей, НМО, ДХС, Художествена галерия, ПП „Българка“, НП „Централен балкан“, АЕК „Етъра“, МАИР „Боженци“, местността Узана, Соколски манастир, „Боженски чифлик“ – с. Съботковци, където децата вървяха „по пътя на млякото“, Интерактивен музей, Приключенски парк „Незабравка“ – с. Поповци. Организирани излети до Узана се участие на туристическото дружество и организирани походи на децата и запознати с правилата при походи в планината, с флората и фауната в Балкана. Детската природна академия на Узана и Информационният център на Узана организира за децата забавни образователни игри. Проведени бяха посещения в ПП „Незабравка“ и „Боженски чифлик“. | юни - юли 2016 | МКБППМН | 550 ученици |
| Организира и провежда публична Среща - дискусия с Желяз Турлаков - ръководител на Терапевтична общност "Ново начало" и бивши наркозависим. | Превенция на злоупотребата с наркотични вещества и промоция на здравословен начин на живот. Проведени две срещи в ПГТ "Пенчо Семов" и Ритуална зала на Община Габрово. | юни 2016 г. | Общински съвет по наркотични вещества и Превантивно- информационен център по зависимости към Община Габрово | 80 - ученици и учители от ПГТ "Пенчо Семов", граждани, родители и младежи, доброволци от МСНВ |
| Кампания във връзка с 26 юни – Световен ден за борба с наркоманиите. | Проведена публична кампания на площад "Възраждане", във връзка с 26 юни – Световен ден за борба с наркоманиите - "Огнен хепънинг" | юни 2016 г. | Общински съвет по наркотични вещества и ПИЦ към Община , МСНВ | над 200 доброволци от МСНВ, деца, младежи и родители, граждани  |
| „Весел детски празник за 1 юни“ | На открито на поляната пред читалището с много състезания и забавни игри и подаръци за всяко дете. | 01 юни 2016 г. | НЧ "Хр. Смирненски 1949" кв. Русевци | 30 подрастващи и младежи |
| Организиране и реализиране на превантивна програма "Здравейко" | Превенция на употребата на наркотици, чрез сформиране на нагласа за здравословен начин на живот сред учениците от I- IV клас по време на Летните занимания, организирани в училищата на територията на община Габрово. | юни - юли 2016 г. | ОбСНВ и ПИЦ към Община Габрово, Младежки съвет по наркотични вещества | 150  |
| Съвместна превантивна дейност и промоция на здравословен начин на живот с младежи от ФК "Чардафон 1919" и доброволци от МСНВ | Организиране и провеждане на обучение с младежите от спортния клуб и доброволците от МСНВ за повишаване на знанията им за наркотичните вещества и подходите за превантивна дейност сред връстникци. Организиране и провеждане на инициатива "Коледен куиз". Участие на доброволци от МСНВ в публични инициативи на клуба. | септември - декември 2016 г. | ОбСНВ/ ПИЦ и МСНВ към Община Габрово | 30 |
| Изнесени три лекции за вредата от тютюно**п**ушене то в училища на територията на Област Габрово. | Ограничаване на тютюнопушенето | 2016 г. | РЗИ Габрово | Обхванати 136 ученици, на възраст 13-18 години |
| Изнесени пет беседи с млади хора в областни училища.по повод 24 ноември 2016 г. – Международен ден без тютюнопушене  | 14 – 25 ноември.2016 г. | РЗИ Габрово | Обхванати 238 ученици от IV – VIII клас. |
| Проведено проучване на затлъстяване при деца от първи клас в ОУ “Хр. Ботев” и ОУ “Н. Рилски” Габрово. | Ограничаване на нездравословното хранене | 17 март – 11 май 2016 г. | НЦОЗА София, РЗИ Габрово | 40 |
| Изнесени девет лекции за нездравословно хранене  | 2016 г. | РЗИ Габрово | 201 обхванати ученици от IV – VIII клас от учебни заведения на територията на област Габрово |
| Проведени пет консултации относно здравословно хранене | 2016 г. | РЗИ Габрово | 128 обхванати ученици от IV – VIII клас от учебни заведения на територията на област Габрово |
| Изнесени са шест лекции за двигателна активност на ученици от учебните заведения в област Габрово. | Повишаване на двигателната активност | 2016 г. | РЗИ Габрово | 203 обхванати ученици от IV – VII клас от учебни заведения на територията на област Габрово |
| Оказана методична помощ на медицинските специалисти от детски и учебни заведения относно активизиране на двигателната активност сред децата и учениците | 2016 г. | РЗИ Габрово | 24  |
| Проведен спортен полуден с участието на четири учебни заведения от гр. Габрово за повишаване на двигателната активност | 15 октомври 2016 г. | РЗИ Габрово | 65 |
| Изнесени лекции за злоупотреба с алкохол | Ограничаване злоупотребата с алкохол | целогодишно | РЗИ Габрово | 63 ученици от град Габрово  |
| Проведени консултации относно злоупотреба с алкохол | целогодишно | РЗИ Габрово | 24 ученици от град Габрово  |
| Изнесени беседи сред малцинствени групи на територията на Област Габрово относно вредата от злоупотребата с алкохол | целогодишно | РЗИ Габрово | 38 |
| Участие в Национален ученически конкурс “Посланици на здравето” – ОУ „Иван Вазов“ Габрово | Ограничаване на четирите основни рискови фактора за превенция на хроничните незаразни болести (нездравословно хранене, ниска двигателна активност, злоупотреба с алкохол, тютюнопушене) | целогодишно | Министерство на здравеопазването, РЗИ Габрово | 46  |
| Обучение на представители на БМЧК – Габрово | април 2016 г. | РЗИ Габрово | 8  |
| Kампания УЕПП (Ученически екипи за първа помощ) – парк Маркотея | май 2016 г. | РЗИ Габрово | 56 |
| Работа по Проект Детски Полицейски Управления /съвместно с ОД на МВР Габрово/ в четири пилотни училища на територията на Област Габрово относно обучение по двата основни фактора: злоупотреба с алкохол, вреда от тютюнопушене. | 2016 г. | РЗИ Габрово | 18  |
| Провеждане на тренинги, дискусии и прожекции на филми | Превенция употребата на наркотици сред учениците по разработената от ПИЦ – Габрово програма по заявка на ръководствата на училищата. Актуализиране на учебните модули и обхващане на ученици от I-IV клас | целогодишно | ОбСНВ и ПИЦ към Община Габрово, Младежки съвет по наркотични вещества | над 1 600 участници, доброволци от МСНВ, деца, младежи и родители, граждани  |
| На разходка с влак | насърчаване на използването на екологичен и евтин транспорт | целогодишно | Читалищен клуб "Железниците днес" | над 150 участника  |
| **ПРИОРИТЕТ4. РАЗВИТИЕ НА КАПАЦИТЕТА НА МЛАДЕЖКИТЕ ГРУПИ И ОРГАНИЗАЦИИ** |
| **ДЕЙНОСТ** | **РЕЗУЛТАТИ** | **ПЕРИОД НА РЕАЛИЗИРАНЕ** | **ВОДЕЩА ОРГАНИЗАЦИЯ** | **БРОЙ УЧАСТНИЦИ** |
| Набиране на средства за фонда на Младежка банка Габрово | Предоставяне на обучения, консултации и финансиране на малки младежки проекти инициирани от младежи, в рамките на дейността на Младежка банка Габрово | януари – април 2016 г. | ИМКА | Реализирани 6 младежки проекта на обща стойност 2000 лева. Активизирани за младежко участие около 150 подрастващи и младежи. |
| Набиране на средства за фонда на младежка банка за периода 2016-2017 година | Да се наберат 3000 лева, чрез поредица от инициативи , базари и др. с цел разпределянето им за реализиране на младежки инициативи и проекти | юли - декември 2016 г. | ИМКА | Реализирани 4 инициативи и кампании за набиране на средства , включително поредица от коледни работилници и коледен базар, благодарение на които са набрани общо 1300 лева. |
| Организиране и провеждане на кампания във връзка с 1-ви март с участието на доброволци от МСНВ и клиенти на ЦОП към Община Габрово. | Организирана и проведена кампания "Баба Марта". Публична инициатива за раздаване на мартеници в центъра на града и посещение на ученици от Помощно училище "Николай Палаузов", Габрово. | март 2016 г. | ЦОП към Община Габрово, ОбСНВ/ ПИЦ и МСНВ | над 150 участника -доброволци от МСНВ, деца и младежи в риск, ученици, граждани . |
| Реализиране на превантивна програма „Мрежата-4“ | Обучени доброволци от Младежкия съвет по наркотични вещества за обучители на връстникци по подхода „Връстници обучават връстници” | март 2016 г. | ОбСНВ/ПИЦ към Община Габрово | 15 доброволци от МСНВ |
| Организиране и провеждане на кампания по повод Деня на солидарността с участието на доброволци от МСНВ и възрастни хора от Дневен център за стари хора към Община Габрово. | Проведена кампания "Диалог между поколенията", посещение на Дневен център за деца и младежи с увреждания и Дневен център за стари хора към Община Габрово. | април 2016 г. | ЦОП към Община Габрово, ОбСНВ/ ПИЦ и МСНВ | 60 участника - доброволци от МСНВ, деца и младежи с увреждания |
| Организира и провежда кампания "Великденски внучета" по повод Възкресение Христово с участието на доброволци от МСНВ и възрастни хора, потребители на Домашен социален патронаж, Дневен център за възрастни хора с увреждания, Дневен център за деца и младежи с увреждания към Община Габрово. | Посещение на клиентите на различни социални услуги на територията на Община Габрово и подпомагане на потребителите им по повод празника с подаръци и програма организирана с участието на доброволци от МСНВ и клиенти на ЦОП към Община Габрово. | април 2016 г. | ЦОП към Община Габрово, ОбСНВ/ ПИЦ и МСНВ | над 90 участника - потребители на социални услуги и доброволци на МСНВ, клиенти на ЦОП към Община Габрово - |
| „Шантава академия” | научен детски фестивал в салона на читалището | 30 юли 2016 г. | НЧ "Хр. Смирненски 1949" кв. Русевци съвместно с Фондация "Знайко" | младежи 15 – 29 г. |
| „IMPRO act Фестивал” | проведени 3 бр workshop-и по импро театър | 9-11 септември 2016 г. | НЧ"Хр. Смирненски 1949" кв. Русевци | младежи 15 – 29 г. |
| Организира и провежда кампания "Познаваме ли будителите си?" с участието на доброволци от МСНВ по повод 1 ноември - Ден на народните будители. | Провеждане на публична кампания за повишаване на информираността на гражданите по отношение на видни габровски будители, провеждане на интерактивна игра с въпроси и поощряване на участниците с награди. | ноември 2016 г. | Превантивно-информационен център по зависимости и Младежки съвет по наркотични вещества към Община Габрово. | над 200 участника - доброволци от МСНВ |
| Организира и провежда превантивна кампания "Коледна плетеница" с участието на доброволци от МСНВ и Веселина Божилова - председател на Сдружение "Майки срещу дрогата", Пловдив. | Изработка на плетени сувенири и играчки по време на информационна работилница, водена от Веселина Божилова. Посещение на Терапевтична общност "Ново начало", Банкя, за да бъдат подарени готовите плетени материали и за да се запознаят с режима и същността на работа с наркозависими доброволците от МСНВ. Подкрепа при подготовката на материалите от Дневен център за стари хора към Община Габрово. | декември 2016 г. | ОбСНВ/ПИЦ и МСНВ към Община Габрово | 55 участника доброволци от МСНВ, стари хора и наркозависими от Терапевтичната общност |
| Регулярни обучения и участия на доброволците от МСНВ в различни информационни семинари за повишаване на капацитета на групата. | Организира и провежда тренинг - обучения за личностно развитие и социални компетенции, чрез интерактивни техники на доброволците от МСНВ. Взема участие при обучения, организирани от партниращи организации. | целогодишно | ОбСНВ/ПИЦ към Община Габрово | 20 участника - доброволци от МСНВ |
| **ПРИОРИТЕТ 5. РАЗВИТИЕ НА МЛАДЕЖКОТО ДОБРОВОЛЧЕСТВО** |
| **ДЕЙНОСТ** | **РЕЗУЛТАТИ** | **ПЕРИОД НА РЕАЛИЗИРАНЕ** | **ВОДЕЩА ОРГАНИЗАЦИЯ** | **БРОЙ УЧАСТНИЦИ** |
| Насърчаване на доброволчеството чрез постоянните дейности на организацията | Доброволен труд през годината с участието в различни програми и инициативи на ИМКА Габрово, както и в дейности и проекти на други младежки групи и организации | януари – декември 2016 г. | ИМКА | 50 доброволци в насърчени и подкрепени да осъществяват доброволчески дейности в Габрово. |
| Отбелязване на международния ден на доброволците с Годишна церемония | повече от 80 участници привлечени за участие; присъствие на представители на Общинска и областна администрации и др. | ноември – декември 2016 г. | ИМКА | Наградени над 25 доброволци за активна доброволческа дейност в различни области на местното развитие; Предоставена награда за проект, който през годината е привлякъл най-много доброволци |
| Международен ден на детето | Международен ден на детето, бяха организирани две творчески работилници за изработка на картички | май 2016 г. | Ученици от ОУ „Неофит Рилски”, деца от ДЦДМУ и БМЧК - Габрово | 40 ученици от ОУ „Неофит Рилски”, 30 деца от ДЦДМУ, 7 доброволци на БМЧК - Габрово |
| **ПРИОРИТЕТ 6. НАСЪРЧАВАНЕ НА ГРАЖДАНСКАТА АКТИВНОСТ** |
| **ДЕЙНОСТ** | **РЕЗУЛТАТИ** | **ПЕРИОД НА РЕАЛИЗИРАНЕ** | **ВОДЕЩА ОРГАНИЗАЦИЯ** | **БРОЙ УЧАСТНИЦИ** |
| Реализиране на младежки инициативи, с участието на младежи - доброволци | реализиране на 2 инициативи | януари –декември 2016 г. | ИМКА | Реализирани поредица от младежки инициативи (приказки в чаша чай, ден на поезията, Празничен концерт по повод 25 годишнината на организацията, коледен базар и др.), в които са привлечени за участие около 200 младежи. |
| Реализиране на кампания по случай Великден и посещение на ДВФУ, ДЦВХУ, ДЦДМУ и ДЦВХ по случай Великден | Стимулиране към изграждане на гражданска активност и социална включеност на подрастващите | април- май 2016 | ОбСНВ/ПИЦ, ЦОП към Община Габрово | 25 |
| МКБППНМ | Консултации на родители и деца с проблеми | целогодишно | Помощ и подкрепа на уязвимите групи |  над 80 |
| Проведено е специализирано обучение по темата „Промоция на хуманитарните ценности”. | Представени са темите за 7-те фундаментални принципа, културата и културните различия като причина за стереотипи, предразсъдъци и дискриминация, идентичност и групи, стереотипи и предразсъдъци- защо ги имаме и как да ги преборим, дискриминация и ксенофобия. | юли 2016 г. | БМЧК, ИМКА – Габрово и ученици от ОУ „Неофит Рилски” /участващи в „уроците по толерантност”/. | 15 доброволци от БМЧК, доброволци от ИМКА, ученици от ОУ „Неофит Рилски“ |
| Ден за борба с расовата дискриминация | Организира се интерактивна игра „Островът” | 21 март 2016 г. | БМЧК – Габрово и ученици от ОУ „Неофит Рилски“ | 30 ученици от ОУ „Неофит Рилски“ и 5 доброволци на БМЧК - Габрово |